**FIȘA MĂSURII**

**Denumirea măsurii**: Sprijin pentru demararea de afaceri cu activități neagricole în zonele rurale **Codul măsurii: M4/6A**

**Tipul măsurii**: Sprijin forfetar

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la Obiectivele transversale și a complementarității cu alte măsuri din SDL**

În cadrul acestei măsuri se va acorda sprijin pentru facilitarea diversificării prin înfiinţarea şi dezvoltarea de microîntreprinderi şi întreprinderi mici în sectorul non-agricol din zonele rurale, în vederea unei dezvoltări economice durabile, creării de locuri de muncă și reducerii sărăciei în spațiul rural.

Sprijinul va viza crearea de noi activități non-agricole, în special, pentru fermierii de mici dimensiuni sau membrii familiilor lor și în general, pentru micii întreprinzători din mediul rural, acordându-se prioritate sectoarelor cu potențial ridicat de dezvoltare identificate în AP, în concordanță cu Strategia Națională de Competitivitate.

Această submăsură vizează:

• diversificarea economiei rurale prin creşterea numărului de microîntreprinderi şi întreprinderi mici în sectorul non-agricol, dezvoltarea serviciilor şi crearea de locuri de muncă în spațiul rural;

• încurajarea menținerii și dezvoltării activităților meșteșugărești tradiționale.

**Justificare și corelare cu analiza SWOT a alegerii măsurii**

Alegerea măsurii privind deschiderea de noi perspective de dezvoltare economică a actorilor locali este relevantă în cadrul SDL și este justificată prin:

* Existența unui număr ridicat al populației apte de muncă;
* Existența unui proces de atenuare a tendinței de reducere demografică;
* Slaba diversitate a activităților economice din afara sectorului agricol în zona;
* Posibilități de dezvoltare economică datorită localizării în apropierea unui mare oraș;
* Oferirea unor alternative privind sursele de venit ale locuitorilor din zonă;
* Creșterea gradului de atractivitate a zonei pentru potențiali investitori și îmbunătățirea calității vieții.

**Obiectiv de dezvoltare rurală**: conform art. 4 al Reg. (UE) nr. 1305/2013, principalul obiectiv al măsurii este: **3 -** **diversificarea activităților economice, crearea de locuri de muncă, îmbunătățirea infrastructurii și pentru îmbunătățirea calității vieții în zonele rurale.**

**Obiective specifice ale măsurii**: Măsura se încadrează în următoarele obiective de dezvoltare locală:

* Dezvoltarea și relansarea mediului economic și de afaceri concomitent cu crearea de noi locuri de muncă în rândul populației din teritoriul DRUMUL VOIEVOZILOR, cât și sprijin pentru dezvoltarea și consolidarea inițiativelor antrprenoriale;
* Promovarea la nivelul comunităților locale a principiilor dezvoltării economice durabile, egalității de șanse, nediscriminării și respectării drepturilor omului.

**Măsura contribuie la prioritatea** prevăzută la art. 5, Reg. (UE) nr. 1305/2013, **P6** – **promovarea incluziunii sociale, a reducerii sărăciei și a dezvoltării economice în zonele rurale**, ca prioritate principală, în **complementar cu prioritatea P5** – promovarea utilizării eficiene a resurselor și sprijinirea tranziției către o economie cu emisii reduse de carbon și rezistentă la schimbările climatice în sectoarele agricol, alimetar și silvic.

**Măsura contribuie obiectivelor** art. 19, lit (a) alin. (ii) din Reg. (UE) nr. 1305/2013 - activități neagricole în zone rurale.

**Obiective tranversale: mediu și climă, inovare**

**Măsura contribuie la domeniul de intervenție** **6A** - facilitarea diversificării, a înființării și a dezvoltării de întreprinderi mici, precum și crearea delocuri de muncă.

**Domenii de intervenție complementare**:

* **5C –** facilitarea furnizării și utilizării surselor regenerabile de energie, a subproduselor, a deșeurilor, a reziduurilor și a altor materii prime nealimentare, în scopul bioeconomiei;
* **5D –** reducerea emisiilor de gaze cu efect de seră și de amoniac în agricultură.

**Complementaritatea** **cu alte măsuri din SDL: M1, M2, M3 M 6**

**(fermierii, micii și tinerii fermieri, ca benefiari direcți ai măsurilor M1 M2, și M3, sunt beneficiari direcți și pentru măsura M4; de asemenea, beneficiarii măsurii M4 sunt si beneficiarii indirecti ai M6 prin care se finanțează investiții de utilitate publică)**

**Sinergia cu alte măsuri din SDL: M5, M6 M8, M9,**

1. **Valoarea adăugată a măsurii**

Măsura contribuie la stimularea activităților economice noi din sfera serviciilor pentru populație sau pentru alte activități economice non-agricole din teritoriul GAL, dezvoltarea resurselor umane și utilizarea de know-how și, implicit, crearea de noi locuri de muncă. Prin aceste contribuții, **măsura se dovedește relevantă pentru atingerea obiectivelor SDL.**

1. **Trimiteri la alte acte legislative**

Legislația națională cu incidență în domeniile activităților neagricole propuse de solicitanți pentru finanțare prin implementarea SDL;

Legislația europeană cu incidență în domeniul finanțării prin FEADR – măsura LEADER a proiectelor incluse în SDL.

1. **Beneficiari direcți/indirecți (grup țintă)**

*Beneficiari direcți:*

* + fermieri sau membri ai unei gospodării agricole care își diversifică activitatea prin înființarea unei activități non-agricole pentru prima dată în spațiul rural,autorizati cu statut minim de PFA , inclusiv ca beneficari direcți ai măsurii M1 , M 2 și M3;
  + Micro-întreprinderi și întreprinderi mici existente din spațiul rural al GAL, care își propun activități non-agricole, pe care nu le-au mai efectuat până la data aplicării de sprijin;
  + Micro-întreprinderi și întreprinderi mici noi, înființate în anul depunerii cererii de finanțare sau cu o vechime de maximum 3 ani fiscali, care nu au desfășurat activități până în momentul depunerii acesteia;

Nu sunt eligibile persoanele fizice neautorizate.

*Beneficiari indirecți:*

Persoanele din categoria populației active aflate în căutarea unui loc de muncă.

1. **Tip de sprijin**

Sprijinul va fi acordat sub forma de suma forfetară pentru finanțarea de noi activități non-agricole în mediul rural pe baza unui plan de afaceri.

1. **Tipuri de acțiuni eligibile și neeligibile**

*Costuri eligibile*:

Sprijinul se acordă pentru activităţile prevăzute pentru îndeplinirea obiectivelor din cadrul Planului de Afaceri (PA). Toate cheltuielile propuse prin PA, inclusiv capital de lucru și capitalizarea întreprinderii şi activităţile relevante pentru implementarea corectă a PA aprobat, pot fi eligibile, indiferent de natura acestora.

*Costuri neeligibile:*

Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.

1. **Condiții de eligibilitate**

• Solicitantul trebuie să se încadreze în categoria beneficiarilor eligibili;

• Solicitantul trebuie să prezinte un plan de afaceri;

• Obiectivul trebuie să se încadreze în cel puțin unul dintre tipurile de activități sprijinite prin sub-măsură;

• Sediul social și punctul/punctele de lucru trebuie să fie situate în spatiul rural in teritoiul GAL iar activitatea va fi desfășurată în teritoriul GAL;

• Implementarea planului de afaceri trebuie să înceapă în cel mult 9 luni de la data notificării de primire a sprijinului.

Alte angajamente

• Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri);

1. **Criterii de selecție**

• Principiul utilizării energiei din surse regenerabile;

* Principiul diversificării activității agricole a fermierilor/membrilor gospodăriei agricole către activități non agricole
* Principiul prioritizarii sectoarelor cu potential de crestere –textile si pielarie ,industrii creative si culturale ,inclusiv mestesuguri ,activitati de servicii in tehnologia informatiei,agroturism,servicii pentru populatia din Gal
* Principiul stimularii activitatilor turistice prin prioritizarea activitatilor agroturistice desfasurate in zonele arii naturale protejate.

• Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 30% din valoarea primei tranșe de plată.

Principiile de selectie vor fi detaliate suplimentar în Ghidul solicitantului, urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.

1. **Sume (aplicabile) și rata sprijinului**

Cuantumul sprijinului este de maximum 15.000~~50.000~~ de euro/proiect,fara ~~cu~~ posibilitatea majorării sprijinului până la valoarea de 70.000 de euro/proiect în cazul activităților productive,servicii medicale ,sanitar –veterinare si de agroturism. Sprijinul pentru înfiinţarea de activităţi non-agricole în zone rurale se va acorda, sub formă de primă, în două tranşe astfel:

• 70% din cuantumul sprijinului la semnarea deciziei de finanțare;

• 30% in cuantumul sprijinului se va acorda cu condiția implementării corecte a planului de afaceri, fără a depăși cinci ani de la semnarea deciziei de finanțare.

Perioada de implementare a Planului de Afaceri este de maximum 5 ani si include controlul implementării corecte precum și plata ultimei tranșe.

Ultima cerere de plata se va depune de catre beneficiar pana la data de 30 septembrie 2023

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.

Sprijinul se va acorda cu respectarea prevederilor Regulamentului (CE) nr. 1407/2013 și în baza Ordinului MADR nr. 1731/2015. Sprijinul financiar acordat unui beneficiar, cumulat cu alte finanțări nerambursabile pentru alte activitati, cu excepția celor agricole, nu va depăşi 200.000 euro/beneficiar pe durata a trei exerciții financiare consecutive, cu excepția întreprinderilor unice care efectuează transport de mărfuri în contul terților sau contra cost, pentru care sprijinul nu depășește suma de 100.000 euro pe durata a trei exerciții financiare consecutive.

Ajutorul *de minimis* se va acorda sub forma de finanțare nerambursabilă și se va plăti eșalonat, în tranșe, pe etape de implementare a proiectului

1. **Indicatori de monitorizare**  Avînd în vedere că măsura se încadrează în domeniul de intervenție 6A, cu domeniu complementar 6B, indicatorii de monitorizare sunt:

|  |  |  |
| --- | --- | --- |
| *Domeniul de intervenție* | *Indicator de monitorizare* | *UM* |
| 6A | Locuri de muncă create | Nr 1 |
|  |  |  |